PRIJEDLOG

Na temelju članka 60. stavka 1. točke 9. Statuta Grada Zagreba (Službeni glasnik Grada Zagreba [23/16](https://www1.zagreb.hr/sluzbeni-glasnik/app/akt?id=3e9a871e-94dd-4115-81d6-29aaac7e8743_blank), [2/18](https://www1.zagreb.hr/sluzbeni-glasnik/app/akt?id=4d5e872f-473b-4487-80df-4f8a49eae98d_blank), [23/18](https://www1.zagreb.hr/sluzbeni-glasnik/app/akt?id=44b88db8-e5d6-43e6-91a1-f88938a3a963_blank), [3/20](https://www1.zagreb.hr/sluzbeni-glasnik/app/akt?id=f573cd67-cd1a-4307-b7a3-203ff3cdb21d_blank), [3/21](https://www1.zagreb.hr/sluzbeni-glasnik/app/akt?id=45d5dc8f-9c05-4499-a711-f9cdec03e157_blank),[11/21 - pročišćeni tekst](https://www1.zagreb.hr/sluzbeni-glasnik/app/akt?id=74577289-f604-4391-852a-1869e8e23615_blank) i [16/22](https://www1.zagreb.hr/sluzbeni-glasnik/app/akt?id=e77563ce-ae82-480d-af6c-61862aeb0c12_blank)) i članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15 i 37/21), gradonačelnik Grada Zagreba, \_\_\_\_\_\_\_\_\_2024., donosi

**PRAVILNIK**

**o izmjenama i dopuni Pravilnika o financiranju provedbe lovnogospodarskih osnova koje provode udruge ovlaštenici prava lova na području Grada Zagreba**

**Članak 1.**

U Pravilniku o financiranju provedbe lovnogospodarskih osnova koje provode udruge ovlaštenici prava lova na području Grada Zagreba (Službeni glasnik Grada Zagreba 18/23) članak 6. stavak 1. mijenja se i glasi:

„Najviši intenzitet i iznos financijske potpore pojedinačno po aktivnosti iznosi:

a) 60 % od nabavne cijene unesene divljači ili cijene izvedenih radova s PDV-om, za aktivnosti iz članka 5. točke 1. ovog pravilnika,

b) 100 % stvarno nastalih troškova, za aktivnosti iz članka 5. točke 2. ovog pravilnika,

c) 40 eura po odstrijeljenoj jedinki muškog spola, a 50 eura po odstrijeljenoj jedinki ženskog spola divlje svinje za dio aktivnosti iz članka 5. točke 3. alineje 1. ovog pravilnika,

d) 40 eura po odstrijeljenoj jedinki lisice i čaglja za dio aktivnosti iz članka 5. točke 3. alineje 1. ovog pravilnika,

e) 15 eura po odstrijeljenoj jedinki sive vrane i vrane gačac za aktivnosti iz članka 5. točke 3. alineje 2. ovog pravilnika,

f) 100 % stvarno nastalih troškova, za aktivnost iz članka 5. točke 4. ovog pravilnika.“

U stavku 3. iznos: „4.000,00 eura“ zamjenjuje se iznosom: „8.300,00 eura“.

 **Članak 2.**

U članku 11. iza stavka 3. dodaje se stavak 4. koji glasi:

„Kontrolu nad izvršenjem ugovora obavlja Ured.“

**Članak 3.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

Gradonačelnik

Grada Zagreba

**Tomislav Tomašević, mag. pol.**